Tel jou woorde: Waar kry jy daardie woord?Argieffoto Deur Sophia Kapp Ek vind dikwels dat mense onrustig, ongedurig en somtyds sommer onverdraagsaam raak as hulle vermoed dat ons ŉ woord in Afrikaans gebruik wat ons uit ŉ ander taal gaan leen het. “Hoekom kan ons nie suiwer Afrikaans praat nie? Moet ons ons arme taal so verknoei?” is die lamentasie. Veral as die leenwoord toevallig ook ŉ nefie of ouer suster in Engels het, is gebruikers erg agterdogtig oor dié woord se teenwoordigheid in die AWS. Noem maar Romaanse woorde soos “evalueer” of “repudieer” wat in die jaar gunter al in die AWS opgeneem is, en jy het dadelik ŉ klomp morrendes wat meen dat die Taalkommissie die taal nou weer verloën. Die feit is, Afrikaans se herkoms is verwikkeld. Niks aan enige taal se herkoms is ooit eenvoudig of lynreg terug te trek tot by Adam en Eva in die paradys nie, en Afrikaans is niks anders as die res nie. Boonop verstom dit my dat mense oor “repudieer” kan kla, maar dan ewe gemaklik ander bedenklike leenwoorde soos “neuk” of “avokado” kan gebruik sonder om twee keer oor die etimologie daarvan na te dink. Hier is ŉ paar ingeburgerde Afrikaanse woorde wat elk ŉ interessante en baie on-Afrikaanse geskiedenis het. *Besoek gerus die VivA-webblad of of laai die gebruikersvriendelike slimfoontoepassing (kyk in die iStore en op Google Play vir VivA-aanlyn) vir nog interessante taalbrokkies.